SHR กวาดรายได้กว่า 8 พันล้าน ดันปี 65 เทิร์นอะราวด์
SHR ปี 65 กวาดรายได้ 8.69 พันล้าน ดันผลงาน “เทิร์นอะราวด์” 14 ลบ.
SHR ปี 65 กวาดรายได้ 8.69 พันล้าน ดันผลงาน “เทิร์นอะราวด์” 14 ลบ.
27 ก.พ. 2566

บริษัท เอส โฮเทล แอนด์ รีสอร์ท จำกัด (มหาชน) หรือ SHR รายงานผลการดำเนินงานงวดปี 2565 สิ้นสุดวันที่ 31 ธ.ค.2565 ดังนี้

บริษัทฯ มีรายได้จากการขายและการให้บริการอยู่ที่ 8,692.6 ล้านบาท เติบโตขึ้นเกือบ 2 เท่าจากปีก่อนหน้า เป็นผลมาจากการเพิ่มขึ้นของรายได้ของโรงแรมในโครงการ CROSSROADS และพอร์ตโรงแรมในสหราชอาณาจักรโดยทั้งสองพอร์ตมีการเติบโตของรายได้ร้อยละ 50 จากปีก่อนหน้า ผลักดันโดย ADR ที่เติบโตต่อเนื่องสู่ระดับสูงสุดตั้งแต่เปิดดำเนินโครงการมา กอปรกับการเติบโตที่โดดเด่นของโรงแรม Outrigger ซึ่งมีรายได้เพิ่มขึ้นกว่า 1,200 ล้านบาท หรือคิดเป็นการเติบโตกว่า 7 เท่าจากปีก่อนหน้าจากความต้องการในการท่องเที่ยวที่อยู่ในระดับสูงของสาธารณรัฐหมู่เกาะฟิจิ
นอกจากนั้นแล้วโรงแรมที่บริษัทฯ บริหารจัดการเองในประเทศไทยก็มีการเติบโตของรายได้กว่า 800 ล้านบาท สอดคล้องกับภาพการฟื้นตัวของอุตสาหกรรมและการปรับปรุงประสิทธิภาพในการบริหารโรงแรมของบริษัทฯ